กฎกระทรวงกฎกระทรวงฉบับที่ ๒๙ (พ.ศ. ๒๕๓๐)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา๗ และมาตรา ๒๕ วรรคสอง วรรคสาม และมาตรา ๒๘ วรรคสี่แห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ๑การประกอบการขนส่งระหว่างประเทศประเภทการขนส่งประจำทางหรือประเภทการขนส่งไม่ประจำทาง ให้กระทำได้เฉพาะบุคคลดังต่อไปนี้(๑)บริษัทจำกัด หรือบริษัทมหาชนจำกัด(๒)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นข้อ๒การประกอบการขนส่งระหว่างประเทศประเภทการขนส่งส่วนบุคคล ให้กระทำได้เฉพาะบุคคลดังต่อไปนี้(๑)ห้างหุ้นส่วนสามัญจดทะเบียน หรือห้างหุ้นส่วนจำกัด(๒)บริษัทจำกัด หรือบริษัทมหาชนจำกัดข้อ๓ ในกรณีที่บุคคลตามข้อ ๑ และข้อ ๒มีสำนักงานใหญ่ตั้งอยู่ในต่างประเทศ บุคคลดังกล่าวต้องมีสำนักงานสาขาหรือสำนักงานตัวแทนจดทะเบียนตามกฎหมายไทยและตั้งอยู่ในประเทศไทยข้อ๔ผู้ใดประสงค์จะประกอบการขนส่งระหว่างประเทศประเภทการขนส่งประจำทางหรือประเภทการขนส่งไม่ประจำทางให้ยื่นคำขอต่อนายทะเบียนกลางตามแบบของกรมการขนส่งทางบก โดยกรอกข้อความเป็นภาษาไทยพร้อมด้วยหลักฐานดังต่อไปนี้(๑)บริษัทจำกัด หรือบริษัทมหาชนจำกัด(ก)หนังสือรับรองการจดทะเบียน วัตถุประสงค์และกรรมการของบริษัททุกคนซึ่งรับรองไว้ไม่เกินหกเดือน(ข)รายชื่อกรรมการของบริษัททุกคน(ค)สำเนาหรือภาพถ่ายบัตรประจำตัวประชาชนหรือบัตรประจำตัวของบุคคลซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของกรรมการของบริษัททุกคน(ง)สำเนาหรือภาพถ่ายทะเบียนบ้านของกรรมการของบริษัททุกคน(จ)รายชื่อและสัญชาติของผู้ถือหุ้นทุกคน และจำนวนหุ้นที่ผู้ถือหุ้นแต่ละคนถือ(ฉ)สำเนาหรือภาพถ่ายหนังสือบริคณห์สนธิและข้อบังคับของบริษัท(ช)ตัวอย่างรอยตราประทับของผู้ยื่นคำขอ ๒ ตรา (ถ้ามี)(ซ)ตัวอย่างเครื่องหมายประจำรถ(ฌ)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป(ญ)หลักฐานแสดงกรรมสิทธิ์หรือสิทธิการใช้สถานที่เก็บรถ(ฎ)หลักฐานแสดงกรรมสิทธิ์หรือสิทธิครอบครองรถ ในกรณีที่มีรถอยู่แล้วในวันยื่นคำขอ(๒)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้น(ก)ตัวอย่างรอยตราประทับของผู้ยื่นคำขอ ๑ ตรา (ถ้ามี)(ข)ตัวอย่างเครื่องหมายประจำรถ(ค)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป(ง)หลักฐานแสดงกรรมสิทธิ์หรือสิทธิการใช้สถานที่เก็บรถ(จ)หลักฐานแสดงกรรมสิทธิ์หรือสิทธิครอบครองรถ ในกรณีที่มีรถอยู่แล้วในวันยื่นคำขอข้อ๕ผู้ใดประสงค์จะประกอบการขนส่งระหว่างประเทศประเภทการขนส่งส่วนบุคคลให้ยื่นคำขอต่อนายทะเบียนกลางตามแบบของกรมการขนส่งทางบกโดยกรอกข้อความเป็นภาษาไทยพร้อมด้วยสำเนาหลักฐาน ดังต่อไปนี้(๑)ห้างหุ้นส่วนสามัญจดทะเบียน หรือห้างหุ้นส่วนจำกัด(ก)หนังสือรับรองการจดทะเบียนวัตถุประสงค์และผู้เป็นหุ้นส่วนทุกคนซึ่งรับรองไว้ไม่เกินหกเดือน(ข)รายชื่อและสัญชาติของผู้เป็นหุ้นส่วนทุกคน(ค)สำเนาหรือภาพถ่ายบัตรประจำตัวประชาชนหรือบัตรประจำตัวของบุคคลซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของผู้เป็นหุ้นส่วนทุกคน(ง)สำเนาหรือภาพทะเบียนบ้านของผู้เป็นหุ้นส่วนทุกคน(จ)ตัวอย่างรอยตราประทับของผู้ยื่นคำขอ ๒ ตรา (ถ้ามี)(ฉ)ตัวอย่างเครื่องหมายประจำรถ(ช)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป(ซ)หลักฐานแสดงกรรมสิทธิ์หรือสิทธิการใช้สถานที่เก็บรถ(๒)บริษัทจำกัด หรือบริษัทมหาชนจำกัด(ก)หนังสือรับรองการจดทะเบียน วัตถุประสงค์และกรรมการของบริษัททุกคน ซึ่งรับรองไว้ไม่เกินหกเดือน(ข)รายชื่อกรรมการของบริษัททุกคน(ค)สำเนาหรือภาพถ่ายบัตรประจำตัวประชาชน หรือบัตรประจำตัวของบุคคล ซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของกรรมการของบริษัททุกคน(ง)สำเนาหรือภาพถ่ายทะเบียนบ้านของกรรมการของบริษัททุกคน(จ)รายชื่อและสัญชาติของผู้ถือหุ้นทุกคน และจำนวนหุ้นที่ผู้ถือหุ้นแต่ละคนถือ(ฉ)สำเนาหรือภาพถ่ายหนังสือบริคณห์สนธิและข้อบังคับของบริษัท(ช)ตัวอย่างรอยตราประทับของผู้ยื่นคำขอ ๒ ตรา (ถ้ามี)(ซ)ตัวอย่างเครื่องหมายประจำรถ(ฌ)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป(ญ)หลักฐานแสดงกรรมสิทธิ์หรือสิทธิการใช้สถานที่เก็บรถข้อ๖ ในกรณีที่หลักฐานตามข้อ ๔ และข้อ ๕เป็นภาษาต่างประเทศ จะต้องส่งคำแปลเป็นภาษาไทยซึ่งมีการรับรองความถูกต้องโดยหน่วยงานซึ่งได้รับความเห็นชอบจากนายทะเบียนกลางเป็นเวลาไม่เกินกว่าหกเดือนก่อนวันยื่นคำขอมาด้วยข้อ๗ใบอนุญาตประกอบการขนส่งระหว่างประเทศประเภทการขนส่งประจำทางประเภทการขนส่งไม่ประจำทาง หรือประเภทการขนส่งส่วนบุคคลตามกฎกระทรวงนี้ให้เป็นไปตามแบบที่กรมการขนส่งทางบกกำหนดข้อ๘ผู้ได้รับใบอนุญาตประกอบการขนส่งระหว่างประเทศประเภทการขนส่งประจำทางหรือประเภทการขนส่งไม่ประจำทางผู้ใดประสงค์จะขอต่ออายุใบอนุญาต ให้ยื่นคำขอต่อนายทะเบียนกลางตามแบบของกรมการขนส่งทางบกโดยกรอกข้อความเป็นภาษาไทย พร้อมด้วยหลักฐานดังต่อไปนี้(๑)บริษัทจำกัด หรือบริษัทมหาชนจำกัด(ก)หนังสือรับรองการจดทะเบียน วัตถุประสงค์และกรรมการของบริษัททุกคน ซึ่งรับรองไว้ไม่เกินหกเดือน(ข)รายชื่อกรรมการของบริษัททุกคน(ค)สำเนาหรือภาพถ่ายบัตรประจำตัวประชาชนหรือบัตรประจำตัวของบุคคลซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของกรรมการของบริษัททุกคน(ง)สำเนาหรือภาพถ่ายทะเบียนบ้านของกรรมการของบริษัททุกคน(จ)รายชื่อและสัญชาติของผู้ถือหุ้นทุกคน และจำนวนหุ้นที่ผู้ถือหุ้นแต่ละคนถือ(ฉ)สำเนาหรือภาพถ่ายหนังสือบริคณห์สนธิและข้อบังคับของบริษัท(ช)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป (ถ้ามีการเปลี่ยนแปลง)(ซ)หลักฐานแสดงกรรมสิทธิ์หรือสิทธิการใช้สถานที่เก็บรถ (ถ้ามีการเปลี่ยนแปลง)(ฌ)ใบอนุญาตประกอบการขนส่งหรือใบแทน(๒)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้น(ก)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป (ถ้ามีการเปลี่ยนแปลง)(ข)หลักฐานแสดงกรรมสิทธิ์หรือสิทธิการใช้สถานที่เก็บรถ (ถ้ามีการเปลี่ยนแปลง)(ค)ใบอนุญาตประกอบการขนส่งหรือใบแทนข้อ๙ผู้ได้รับใบอนุญาตประกอบการขนส่งระหว่างประเทศประเภทการขนส่งส่วนบุคคลผู้ใดประสงค์จะขอต่ออายุใบอนุญาตให้ยื่นคำขอต่อนายทะเบียนกลางตามแบบของกรมการขนส่งทางบก โดยกรอกข้อความเป็นภาษาไทยพร้อมด้วยหลักฐานดังต่อไปนี้(๑)ห้างหุ้นส่วนสามัญจดทะเบียน หรือห้างหุ้นส่วนจำกัด(ก)หนังสือรับรองการจดทะเบียน วัตถุประสงค์และผู้เป็นหุ้นส่วนทุกคนซึ่งรับรองไว้ไม่เกินหกเดือน(ข)รายชื่อและสัญชาติของผู้เป็นหุ้นส่วนทุกคน(ค)สำเนาหรือภาพถ่ายบัตรประจำตัวประชาชนหรือบัตรประจำตัวของบุคคลซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของผู้เป็นหุ้นส่วนทุกคน(ง)สำเนาหรือภาพถ่ายทะเบียนบ้านของผู้เป็นหุ้นส่วนทุกคน(จ)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป (ถ้ามีการเปลี่ยนแปลง)(ฉ)หลักฐานแสดงกรรมสิทธิ์หรือสิทธิการใช้สถานที่เก็บรถ (ถ้ามีการเปลี่ยนแปลง)(ช)ใบอนุญาตประกอบการขนส่งหรือใบแทน(๒)บริษัทจำกัด หรือบริษัทมหาชนจำกัด(ก)หนังสือรับรองการจดทะเบียน วัตถุประสงค์และกรรมการของบริษัททุกคนซึ่งรับรองไว้ไม่เกินหกเดือน(ข)รายชื่อกรรมการของบริษัททุกคน(ค)สำเนาหรือภาพถ่ายบัตรประจำตัวประชาชนหรือบัตรประจำตัวของบุคคล ซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของกรรมการของบริษัททุกคน(ง)สำเนาหรือภาพถ่ายทะเบียนบ้านของกรรมการของบริษัททุกคน(จ)รายชื่อและสัญชาติของผู้ถือหุ้นทุกคน และจำนวนหุ้นที่ผู้ถือหุ้นแต่ละคนถือ(ฉ)สำเนาหรือภาพถ่ายหนังสือบริคณห์สนธิและข้อบังคับของบริษัท(ช)รูปถ่ายสำนักงานและสถานที่เก็บรถ ขนาด ๗.๖๐ x ๑๒.๗๐ เซนติเมตรซึ่งถ่ายไว้ไม่เกินหกเดือน อย่างละ ๒ รูป (ถ้ามีการเปลี่ยนแปลง)(ซ)หลักฐานแสดงกรรมสิทธิ์หรือสิทธิการใช้สถานที่เก็บรถ (ถ้ามีการเปลี่ยนแปลง)(ฌ)ใบอนุญาตประกอบการขนส่งหรือใบแทนข้อ๑๐ ให้นำความข้อ ๖มาใช้บังคับแก่การยื่นหลักฐานประกอบคำขอต่ออายุใบอนุญาตประกอบการขนส่งระหว่างประเทศตามข้อ ๘ และข้อ ๙ โดยอนุโลมข้อ๑๑การอนุญาตให้ต่ออายุใบอนุญาตประกอบการขนส่งระหว่างประเทศตามกฎกระทรวงนี้ ให้นายทะเบียนกลางออกใบอนุญาตตามแบบใบอนุญาตเดิมให้ใหม่ข้อ๑๒ ในกรณีที่ใบอนุญาตสูญหายถูกทำลายหรือชำรุดในสาระสำคัญให้ผู้ได้รับใบอนุญาตประกอบการขนส่งระหว่างประเทศยื่นคำขอรับใบแทนใบอนุญาตต่อนายทะเบียนกลางตามแบบของกรมการขนส่งทางบกโดยกรอกข้อความเป็นภาษาไทย พร้อมด้วยหลักฐานการรับแจ้งความของสถานีตำรวจแห่งท้องที่ที่ใบอนุญาตนั้นสูญหายสำหรับกรณีใบอนุญาตดังกล่าวสูญหายภายในประเทศหรือหลักฐานการรับแจ้งความของหน่วยงานที่มีอำนาจในการรับแจ้งความสำหรับกรณีใบอนุญาตดังกล่าวสูญหายในต่างประเทศพร้อมด้วยใบอนุญาตที่ถูกทำลายหรือชำรุดแล้วแต่กรณีหลักฐานการรับแจ้งความของหน่วยงานที่มีอำนาจในการรับแจ้งความสำหรับกรณีใบอนุญาตดังกล่าวสูญหายในต่างประเทศตามวรรคหนึ่งต้องมีการรับรองความถูกต้องโดยหน่วยงานซึ่งได้รับความเห็นชอบจากนายทะเบียนกลางการอนุญาตคำขอใบแทนใบอนุญาตให้นายทะเบียนกลางออกใบอนุญาตตามแบบใบอนุญาตเดิม แต่ให้ระบุคำว่า ใบแทน ไว้ที่ด้านหน้าด้วยข้อ๑๓เพื่อประโยชน์แก่นายทะเบียนกลางในการกำหนดเงื่อนไขเกี่ยวกับลักษณะของรถในใบอนุญาตประกอบการขนส่งระหว่างประเทศตามกฎกระทรวงนี้ให้นำลักษณะของรถที่จะได้รับอนุญาตให้ใช้ในการประกอบการขนส่งตามข้อ ๙ (๑) และ (๒)แห่งกฎกระทรวง ฉบับที่ ๔ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ.๒๕๒๒ มาใช้บังคับโดยอนุโลมข้อ๑๔ผู้ขอรับใบอนุญาตประกอบการขนส่งระหว่างประเทศตามกฎกระทรวงนี้หากจะนำรถที่จดทะเบียนในต่างประเทศมาใช้ประกอบการขนส่ง รถนั้นต้องมีสภาพมั่นคงแข็งแรงมีเครื่องอุปกรณ์และส่วนควบถูกต้องครบถ้วนตามที่กำหนดในกฎกระทรวงซึ่งออกตามความในกฎหมายว่าด้วยการขนส่งทางบกเว้นแต่จะมีอนุสัญญาหรือข้อตกลงระหว่างประเทศในส่วนที่เกี่ยวกับการขนส่งกำหนดไว้เป็นอย่างอื่นข้อ๑๕ ผู้ขอรับใบอนุญาตประกอบการขนส่งระหว่างประเทศตามกฎกระทรวงนี้ต้องปฏิบัติตามบทบัญญัติทั้งหลายแห่งกฎหมายว่าด้วยการขนส่งทางบกทั้งนี้เท่าที่ไม่ขัดต่ออนุสัญญาหรือข้อตกลงระหว่างประเทศในส่วนที่เกี่ยวกับการขนส่งและอนุสัญญาหรือข้อตกลงระหว่างประเทศไทยกับประเทศที่จะทำการขนส่งนั้นให้ไว้ณ วันที่ ๑๗ กันยายน พ.ศ. ๒๕๓๐บรรหารศิลปอาชารัฐมนตรีว่าการกระทรวงคมนาคมหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๒๕ วรรคสอง วรรคสามและมาตรา ๒๘ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ บัญญัติว่าการขออนุญาตและการอนุญาตให้ประกอบการขนส่งระหว่างประเทศประเภทการขนส่งประจำทางประเภทการขนส่งไม่ประจำทาง และหรือประเภทการขนส่งส่วนบุคคลและการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้สัญชัย/ปรับปรุง๑๕ พฤษภาคม ๒๕๔๙โชติกานต์/ปรับปรุง๑๙ มกราคม ๒๕๕๙[๑] ราชกิจจานุเบกษา.เล่ม ๑๐๔/ตอนที่ ๑๙๓/ฉบับพิเศษ หน้า ๑๖/๒๕ กันยายน ๒๕๓๐